|  |
| --- |
| OGRES NOVADA PAŠVALDĪBA**LĒDMANES PAMATSKOLA**Reģ.Nr.40900000582, Lēdmanes skola, Lēdmane, Lēdmanes pagasts, Ogres novads, LV-5011Tālrunis: 65058722, 65058749, e-pasts: ledmanespsk@ogresnovads.lv, [www.ledmanespamatskola.lv](http://www.ledmanespamatskola.lv) |

IEKŠĒJIE NOTEIKUMI

Ogres novada Lēdmanes pagastā

2024. gada 2. septembrī Nr. 1 – 6/ 3

**IEKŠĒJĀS KĀRTĪBAS NOTEIKUMI**

*Izdoti saskaņā ar Valsts pārvaldes iekārtas likuma*

*72. panta pirmās daļas 1. punktu un*

*Ministru Kabineta 2023. gada 22.augusta noteikumu Nr. 474*

*„Kārtība, kādā nodrošināma izglītojamo profilaktiskā veselības aprūpe, pirmā palīdzība un drošība izglītības iestādēs un to organizētajos pasākumos” 3.5. apakšpunktu*

1. **Vispārīgie jautājumi**

Lēdmanes pamatskolas (turpmāk tekstā – izglītības iestāde) iekšējās kārtības noteikumi (turpmāk tekstā – noteikumi) izdoti saskaņā ar Izglītības likuma 14. panta 21. punktu, 54., 55. pantu, Bērnu tiesību aizsardzības likuma 23. punkta 2. apakšpunktu, Ministru kabineta 2023. gada 25. augusta noteikumu Nr.474 “Kārtība, kādā nodrošināma izglītojamo profilaktiskā veselības aprūpe, pirmā palīdzība un drošība izglītības iestādēs un to organizētajos pasākumos”, izdoti saskaņā ar Izglītības likuma 14. panta 21. punktu.

1. Noteikumi ir attiecināmi uz izglītības iestādes izglītojamajiem, viņu vecākiem, administrāciju, visiem darbiniekiem un apmeklētājiem.
2. Noteikumi nosaka kārtību, kādā nodrošināma izglītojamo profilaktiskā veselības aprūpe, pirmā palīdzība un drošība izglītības iestādēs un to organizētajos pasākumos.
3. Noteikumu ievērošana nodrošina izglītojamo drošību un viņu tiesību ievērošanu.
4. Noteikumi nosaka:

4.1. izglītojamo uzvedības noteikumus izglītības iestādē, tās teritorijā un organizētajos pasākumos vai atbalstītajos pasākumos;

4.2. evakuācijas plāna un informācijas par operatīvo dienestu izsaukšanu izvietojumu izglītības iestādē;

4.3. atkarību izraisošu vielu, ieroču, munīcijas un speciālo līdzekļu iegādāšanās, ienešanas, lietošanas, glabāšanas, izplatīšanas un pamudināšanas tos lietot aizliegumu izglītības iestādē, tās teritorijā un izglītības iestādes organizētajos vai atbalstītajos pasākumos (izņemot šo noteikumu 9.12.  apakšpunktā minēto gadījumu);

4.4. izglītojamā rīcību, ja izglītības iestādē vai tās organizētajā vai atbalstītajā pasākumā izglītojamais kādas personas darbībā saskata draudus savai vai citu personu drošībai, tostarp vardarbību;

4.5. administrācijas un darbinieku rīcību, ja tiek konstatēta fiziska vai emocionāla vardarbība pret izglītojamo;

4.6. atbildību par iekšējās kārtības noteikumu neievērošanu;

4.7. vecāku iesaistes kārtību vardarbības (tai skaitā ņirgāšanās) prevencijas veicināšanā;

4.8. drošības nodrošināšanu izglītības iestādē un tās organizētajos pasākumos;

4.9. izglītojamo profilaktiskās veselības aprūpi un pirmās palīdzības nodrošināšanu;

4.10. drošības noteikumi un izglītojamo iepazīstināšana ar tiem;

4.11. izglītības iestādes pasākumu organizēšanu un atbalstīšanu;

4.12. citus jautājumus, kurus izglītības iestāde uzskata par būtiskiem.

5. Izglītojamie un viņu vecāki ar noteikumiem tiek iepazīstināti katra mācību gada sākumā – septembrī, kā arī tad, kad šie noteikumi tiek aktualizēti un apstiprināti atkārtoti. Izglītojamos, kuri izglītības iestādē iestājas mācību gada laikā, ar noteikumiem iepazīstina iestāšanās brīdī. Izglītojamo iepazīstināšanu ar iekšējās kārtības noteikumiem reģistrē klases instruktāžas lapā, ko izdrukā no Skolvadības sistēmas „E – klase” (turpmāk – E – klase). Izglītojamais atbilstoši spējām un prasmēm to apliecina ar ierakstu „iepazinos”, norādot datumu un parakstu.

6. Izglītības iestādes apmeklētāji ar noteikumiem iepazīstas 1. stāva gaitenī, pie ziņojumu dēļa. Noteikumi ir publicēti arī izglītības iestādes mājas lapā [www.ledmanespamatskola.lv](http://www.ledmanespamatskola.lv). Darbinieki ar noteikumiem tiek iepazīstināti vienlaikus ar darba tiesisko attiecību uzsākšanu.

7. Izglītojamie, viņu vecāki un darbinieki katru gadu septembrī iepazīstas ar izglītības iestādes galvenajām prioritātēm, mērķiem un uzdevumiem, savas kompetences ietvaros atbild par to īstenošanu un izglītības iestādes turpmākās attīstības veicināšanu.

8. Izglītojamo uzņemšanu, pārcelšanu un atskaitīšanu no izglītības iestādes nosaka attiecīgie Ministru Kabineta noteikumi par kārtību, kādā izglītojamie tiek uzņemti vispārējās izglītības iestādēs un atskaitīti no tām, un obligātajām prasībām pārcelšanai uz nākamo klasi.

1. **Izglītības procesa organizācija un saistītie noteikumi**

9. Mācību gada sākumu, semestrus, brīvlaikus un mācību gada beigas nosaka Ministru Kabineta noteikumi par attiecīgā mācību gada sākuma un beigu laiku.

10. Mācības izglītības iestādē notiek piecas dienas nedēļā.

11. Mācību process sākas plkst. 8:15.

12. Izglītojamie izglītības iestādē ierodas vismaz 15 minūtes pirms 1. mācību stundas sākuma, lai pienācīgi sagatavotos mācību priekšmetu stundai.

13. Stundas sākumā ir 2 zvani. Pēc 1. zvana izglītojamie ieņem vietas klasē, pēc 2. zvana sākas mācību stunda. Par stundas beigām paziņo skolotājs.

14. Izglītojamie virsdrēbes novieto garderobē. Atrasties skolas telpās virsdrēbēs ir aizliegts.

15. Garderobistes darba laiks ir no plkst. 7:00 līdz plkst. 15:00. Pēc plkst. 15:00 par garderobes darbību atbild dežūrapkopēja.

16. Izglītības iestādē noteikts šāds mācību priekšmetu stundu sākuma un beigu laiks un starpbrīžu ilgums:

|  |
| --- |
| **Pirmdienās, otrdienās, trešdienās, ceturtdienās, piektdienās** |
| **Stunda pēc kārtas** | **laiks** |
| 0-tā stunda | 8:15 – 8:55 |
| 1. stunda
 | 9:00 – 9:40 |
| 1. stunda
 | 9:50 – 10:30 |
| 1. stunda
 | 10:40 – 11:20 |
| 1. stunda
 | 11:30 – 12:10 |
| 1. stunda
 | 12:40 – 13:20 |
| 1. stunda
 | 13:25 – 14:05 |
| 1. stunda
 | 14:10 – 14:50 |
| 1. stunda
 | 14:55 – 15:35 |

17. Mācību priekšmetu stundas notiek pēc mācību priekšmetu stundu saraksta, ko apstiprinājis izglītības iestādes direktors (turpmāk – direktors).

18. Ar mācību priekšmetu stundu sarakstu un mācību priekšmetu stundu izmaiņām (ja tādas ir) izglītojamie iepazīstas 1. un 2. stāva gaitenī pie informācijas stenda.

19. Mācību priekšmetu stundas 1. līdz 9. klašu izglītojamajiem notiek pēc kabinetu sistēmas.

20. Interešu izglītības pulciņi, pagarināto dienas grupu nodarbības notiek pēc direktora apstiprinātajiem nodarbību sarakstiem.

21. Izglītojamajiem ir iespēja apmeklēt konsultācijas (pedagogu individuālais darbs ar izglītojamajiem) visos mācību priekšmetos. Pedagogu individuālā darba ar izglītojamajiem (konsultācijas) grafiks atrodas 1. stāva gaitenī pie informācijas stenda.

1. Ārpusstundu pasākumi izglītības iestādē notiek:
	1. 1. - 3. klašu izglītojamajiem – līdz plkst. 20:00
	2. 4. - 9. klašu izglītojamajiem – līdz plkst. 21:30, skolas Ziemassvētku pasākums līdz plkst. 22:30.
2. Klases pasākumu laiks un saturs tiek saskaņoti ar direktoru. Klases pasākumu laikā par kārtību telpās atbild izglītojamie un klases audzinātājs. Pēc pasākuma klases telpa tiek sakārtota.
3. Par izglītojamo nokļūšanu mājās pēc ekskursijām, pasākumiem, kuri notiek vakaros, rūpējas izglītojamā ģimene.
4. Izglītības iestādē darbojas bibliotēka. Bibliotēkas darba laiku katra mācību gada sākumā apstiprina direktors.
5. Izglītojamajiem skolā ir pieejama ēdnīca. Pusdienu starpbrīdis 1. - 9. klašu izglītojamajiem ir no plkst. 12:10 līdz 12:40, pirmsskolas piecgadīgo un sešgadīgo bērnu grupa pusdieno no plkst. 11:50 līdz 12:10.
6. Plkst.14:50 launagu ēd pirmsskolas piecgadīgo un sešgadīgo bērnu grupas audzēkņi.
7. Ēdnīcā 1. - 9. klašu izglītojamie veic pašapkalpošanos, pēc pusdienām paši aiznes traukus uz trauku mazgāšanas telpu.
8. Lai nodrošinātu izglītojamā likumiskos pienākumus attiecībā uz izglītības ieguvi, kā arī izglītības procesu un iekšējo kārtību, izglītības iestāde ir tiesīga ierobežot izglītojamā tiesības uz iziešanu ārpus telpām, slēdzot ārdurvis (pamatojums: Satversmes 116. pants, Izglītības likuma 54. pants un Bērnu tiesību aizsardzības likuma 4. nodaļa), izņemot noteiktos gadījumos saskaņā ar izglītības iestādes darbinieku (turpmāk – darbinieki) atļauju.
9. Izņēmuma gadījumā, tajā skaitā, slimības dēļ, izglītojamais drīkst atstāt izglītības iestādi pirms noteiktā mācību priekšmetu stundas beigu laika ar klases audzinātāja vai administrācijas pārstāvja atļauju, informējot par to izglītojamā vecākus.
10. Izglītības iestādes ārdurvis ir slēgtas:

31.1. 1. – 4. klasei - no plkst. 9:00 – 12:40

31.2. 5 – 9. klasei - no plkst. 9:00 līdz plkst. 12:10.

*(pieņemts Skolas vecāku padomes sēdē 2024. gada 26. novembrī)*

**3. Izglītojamo profilaktiskās veselības aprūpes un pirmās palīdzības nodrošināšana**

1. Izglītības iestāde sadarbībā ar dibinātāju nodrošina, lai atbilstoši normatīvo aktu prasībām tiktu ievērotas higiēnas prasības:

32.1. klašu audzinātāji sadarbībā ar sociālo pedagogu plāno un organizē izglītojošus pasākumus par izglītojamo veselību un drošību, tai skaitā vardarbības un ievainojumu profilakses jautājumos;

32.2. nodrošina saziņu ar Neatliekamās medicīniskās palīdzības dienestu, ja ir aizdomas par izglītojamā saindēšanos ar tabakas izstrādājumiem, augu smēķēšanas produktiem, elektroniskajās smēķēšanas ierīcēs izmantojamo šķidrumu un tabakas aizstājējproduktiem, alkoholiskajiem dzērieniem, narkotiskajām, psihotropajām vai citām atkarību izraisošajām vielām (turpmāk – atkarību izraisošas vielas), kā arī traumu, akūtas saslimšanas vai hroniskas saslimšanas paasinājuma gadījumā, ja ir apdraudēta izglītojamā veselība vai dzīvība, un nodrošina nepilngadīgā izglītojamā likumisko pārstāvju informēšanu;

32.3. organizē, lai persona ar kvalifikāciju medicīnā vai bez tās neatkarīgi no sagatavotības un ekipējuma atbilstoši savām zināšanām un iespējām sniedz pirmo palīdzību cietušajam (saslimušajam) dzīvībai vai veselībai kritiskā stāvoklī.

32.4. organizē, lai izglītības iestādes ārstniecības persona vai pirmās palīdzības sniegšanā apmācīts izglītības iestādes darbinieks sniedz palīdzību izglītojamam akūtas saslimšanas vai nelielas sadzīves traumas gadījumā, ja izglītojamā veselība vai dzīvība nav apdraudēta, kā arī iespējami īsā laikā nodrošina informācijas sniegšanu vecākiem par nepilngadīgajam izglītojamam sniegto palīdzību;

32.5. sazinoties ar nepilngadīgā izglītojamā vecākiem, nodrošina, ka izglītojamais, kurš šo noteikumu [​32.](https://likumi.lv/ta/id/344779#p6.7)3. ​​​​un [​32.4. punktā](https://likumi.lv/ta/id/344779#p6.9) minēto gadījumu un situāciju dēļ nevar piedalīties mācībās, tiek atbrīvots no mācībām konkrētajā dienā;

32.6. nodrošina pirmās palīdzības sniegšanas aptieciņas pieejamību un tajā esošo medicīnisko materiālu minimumu. Pirmās palīdzības aptieciņa pieejama dežūrtelpā un pie sporta skolotāja;

32.7. nodrošina traumatisma cēloņu novēršanu;

32.8. nodrošina uztura normu īstenošanu un ievērošanu, kā arī uztura korekciju tiem izglītojamiem, kuriem tas nepieciešams atbilstoši ģimenes ārsta vai ārsta speciālista ieteikumiem un norādījumiem;

33. Izglītības iestāde veic šādus preventīvus pasākumus atkarību izraisošu vielu lietošanas uzsākšanas risku novēršanai:

33.1. uzrauga iekšējās kārtības noteikumu ievērošanu;

33.2. veic izglītojošu darbu ar izglītojamiem, īpaši ar potenciālajā riska grupā esošiem izglītojamiem;

33.3. sadarbojas ar vecākiem un sniedz viņiem izglītojošu informāciju par atkarību izraisošu vielu lietošanas pazīmēm un kaitējumu veselībai;

33.4. sociālais pedagogs, sadarbojoties ar klašu audzinātājiem, vismaz reizi gadā veic preventīvā darba novērtēšanu un turpmāko uzdevumu plānošanu;

33.5. pārrauga izglītojamo mācību snieguma līmeni, novēro izglītojamo uzvedības un ārējā izskata izmaiņas. Ja tiek konstatētas iepriekš minētās izmaiņas:

33.5.1. klases audzinātājs vai sociālais pedagogs informē izglītojamā vecākus vai likumisko pārstāvi;

33.5.2. sadarbībā ar citu institūciju darbiniekiem organizē pasākumus izglītības iestādē;

33.6. nodrošina darbiniekiem atbalstu veselīga dzīvesveida popularizēšanā, veselīgas savstarpējās attiecības un veselību veicinošu pasākumu, kā arī higiēnas pasākumu īstenošanā;

33.7. nodrošina veselību veicinošu vidi, tai skaitā veicina izglītojamo psihoemocionālo veselību, labbūtību, fiziskās aktivitātes, veselīga uztura pamatprincipu ievērošanu, atkarību profilaksi un veselībai nekaitīgu un drošu moderno tehnoloģiju lietošanu;

33.8. ne retāk kā reizi mācību gadā (ieteicams pirmā semestra pirmajā mēnesī) pārbauda, vai izglītojamiem nav vērojamas kašķa un pedikulozes pazīmes, kā arī nodrošina šo slimību profilakses pasākumus izglītības iestādē;

33.9. nodrošina atbalsta pasākumus izglītojamiem ar hronisku saslimšanu atbilstoši ārstējošā ārsta ieteikumiem;

33.10. nodrošina izglītojamā fizisko aktivitāšu pielāgošanu mācībām atbilstoši ģimenes ārsta vai ārsta speciālista ieteikumiem un norādījumiem (ja tādi ir saņemti);

33.11. pedagogs izstrādā individuālo mācību plānu atbilstoši ārsta sniegtajām rekomendācijām.

33.12. ja konstatēts infekcijas slimības gadījums, nodrošina primāros pretepidēmijas pasākumus, tai skaitā izolē inficētās personas, informē vecākus un dibinātāju (izņemot valsts dibinātu izglītības iestādi), kā arī sadarbojas ar Slimību profilakses un kontroles centru;

33.13. Šo noteikumu [33.2.](https://likumi.lv/ta/id/344779#p6.7) un [33.3.punktā](https://likumi.lv/ta/id/344779#p6.8) minētajos gadījumos, ja ir ārkārtas situācija un nepieciešams rīkoties nekavējoties, izglītības iestādes darbinieks rīkojas patstāvīgi un par to iespējami īsā laikā informē direktoru un vecākus;

33.14. Dibinātājs (izņemot valsts dibinātu izglītības iestādi), pašvaldības policija un citas institūcijas atbilstoši kompetencei, saistošajiem normatīvajiem aktiem un līgumsaistībām pēc direktora pieprasījuma sniedz nepieciešamo atbalstu, lai nodrošinātu izglītojamo drošību un profilaktisko veselības aprūpi atbilstoši normatīvo aktu prasībām.

34. Izglītības iestādes darbinieki reizi piecos gados apgūst pirmās palīdzības pamatzināšanu apmācības kursu.

35. Saslimšanas gadījumā (izglītojamais jūtas slims, ir guvis traumu atrodoties izglītības iestādē), obligāti jāinformē jebkuru izglītības iestādes darbinieku. Pirmās palīdzības aptieciņa atrodas skolotāju istabā un dežūrtelpā.

1. Izglītojamo profilaktiskās veselības aprūpi un pirmo palīdzību nodrošina Inetas Pokules ģimenes ārsta prakses ģimenes ārsta palīdze Indra Dreiska.

**4. Drošības nodrošināšana izglītības iestādē un tās organizētajos pasākumos**

37. Direktors vai viņa pilnvarota persona drošības nodrošināšanai izglītības iestādē un tās organizētajos pasākumos veic šādas darbības:

37.1. nodrošina civilās aizsardzības (cilvēku, vides un īpašuma drošība), ugunsdrošības un darba aizsardzības prasību ievērošanu;

37.2. ne retāk kā reizi divos mācību gados sadarbībā ar Valsts ugunsdzēsības un glābšanas dienestu un Veselības inspekciju organizē pārbaudi, lai kontrolētu ugunsdrošības, civilās aizsardzības un higiēnas prasību ievērošanu izglītības iestādē, ja minētās institūcijas pārbaudi nav veikušas pēc savas iniciatīvas.

37.2.1. direktors nodrošina, ka informācija par veikto pārbaudi tiek ievadīta Valsts izglītības informācijas sistēmā, pievienojot minēto institūciju izsniegto dokumentu datnes;

37.3. nodrošina izglītojamo drošību izglītības iestādē un tās organizētajos vai atbalstītajos pasākumos, tai skaitā gadījumos, ja izglītojamais apdraud savu vai citu personu drošību, veselību vai dzīvību;

37.4. nodrošina izglītības iestādes iekšējās kārtības noteikumu (turpmāk – iekšējās kārtības noteikumi) un drošības noteikumu izstrādi un nodrošina to ievērošanas uzraudzību;

37.5. klases audzinātājs un mācību priekšmeta pedagogs ir atbildīgi par izglītojamo iepazīstināšanu ar iekšējās kārtības noteikumiem un drošības noteikumiem;

37.6. klases audzinātājs klases vecāku sapulcēs nodrošina vecāku iepazīstināšanu ar iekšējās kārtības un drošības noteikumiem. Vecāki ar savu parakstu apstiprina, ka ir iepazinušies;

37.7. izglītības iestādes darbiniekiem un izglītojamiem ir pieejami iekšējās kārtības noteikumi un drošības noteikumi 1.stāvā pie informācijas ziņojuma stenda un izglītības iestādes mājas lapā, kā arī izvietota informācija par operatīvo dienestu izsaukšanu 1. stāvā;

37.8. nosaka darbiniekus, kas ir atbildīgi par drošību izglītības iestādes organizētajos vai atbalstītajos pasākumos, un pedagogu skaitu, kam jāpiedalās attiecīgajā pasākumā;

37.9. ir izstrādāta kārtība, kādā izglītības iestādei nepiederošas personas uzturas izglītības iestādē, un nodrošina tās ievērošanas uzraudzību;

37.10. attiecīgi ziņo Valsts bērnu tiesību aizsardzības inspekcijai par valsts vai pašvaldības izglītības iestādes darbinieka un Valsts policijai vai pašvaldības policijai par darbinieka iespējamu fizisku vai emocionālu vardarbību pret nepilngadīgu izglītojamo, kā arī [Bērnu tiesību aizsardzības likumā](https://likumi.lv/ta/id/49096-bernu-tiesibu-aizsardzibas-likums) noteiktajos gadījumos pieņem lēmumu par attiecīgā darbinieka atstādināšanu no amata pienākumu pildīšanas;

37.11. sadarbojas ar vecākiem, valsts un pašvaldību institūcijām un nevalstiskajām organizācijām izglītojamo drošības, bērnu tiesību aizsardzības un labbūtības nodrošināšanas jautājumos;

37.12. izglītības iestādē aizliegts ienest un demonstrēt ieročus, munīciju vai speciālos līdzekļus (izņemot [Ieroču aprites likumā](https://likumi.lv/ta/id/305818-ierocu-aprites-likums) un citos normatīvajos aktos noteiktos gadījumus, ja tas saistīts ar izglītības programmas īstenošanu, kā arī Nacionālo bruņoto spēku izglītības iestādēs īstenotās nodarbības);

37.13. Direktors vai jebkurš darbinieks ziņo pašvaldības policijai vai Valsts policijai, pašvaldības sociālajam dienestam, kā arī vecākiem, ja ir saņemta informācija, vai rodas aizdomas, ka izglītojamais iegādājies, ienesis, lietojis, glabājis, izplatījis vai pamudinājis lietot izglītības iestādē, tās teritorijā vai izglītības iestādes organizētajos vai atbalstītajos pasākumos atkarību izraisošas vielas, ieročus, munīciju vai speciālos līdzekļus;

37.14. ziņo Valsts policijai vai pašvaldības policijai, ja izglītības iestādes rīcībā ir informācija par tirdzniecības vietu, kurā nepilngadīgiem izglītojamiem tiek pārdotas atkarību izraisošas vielas.

38. Šo noteikumu [37.14. apakšpunktā](https://likumi.lv/ta/id/344779#p9.13) minētajā gadījumā, ja nepieciešams rīkoties nekavējoties, izglītības iestādes darbinieks rīkojas patstāvīgi un par to iespējami īsā laikā informē direktoru un vecākus.

39. Ja nepilngadīgais izglītojamais izglītības iestādē vai tās organizētajos vai atbalstītajos pasākumos apdraud savu vai citu personu drošību, veselību vai dzīvību (izņemot šo noteikumu 43. punktā minēto gadījumu):

39.1. izglītības iestādes darbinieks iespējami īsā laikā par izglītojamā uzvedību informē direktoru un vecākus. Vecāki attiecīgajā dienā nodrošina izglītojamā nokļūšanu dzīvesvietā.

39.2. direktors nodrošina izglītojamajam, kurš apdraud savu vai citu personu drošību, veselību vai dzīvību, vai citiem minētā izglītojamā klasesbiedriem izglītības programmas apguvi citā telpā izglītības iestādes pedagoga klātbūtnē. Izglītības programmas apguve citā telpā var ilgt ne ilgāk kā līdz attiecīgās dienas beigām;

39.3. direktors sadarbībā ar sociālo pedagogu nodrošina izglītojamā rīcības iemeslu noskaidrošanu un konkrētu un izmērāmu turpmāko uzdevumu izstrādi sadarbībai ar vecākiem;

39.4.  direktors un direktora vietniece izglītības jomā nodrošina izglītojamā vajadzībām un situācijai atbilstoša atbalsta pasākumu plāna izstrādi un plānā ietverto atbalsta pasākumu īstenošanas uzraudzību, kā arī informē dibinātāju (izņemot valsts dibinātu izglītības iestādi) par notikušo pasākumu un plānotajiem atbalsta pasākumiem;

39.5. direktors sadarbībā ar sociālo pedagogu rakstveidā (papīra vai elektroniska dokumenta formā) nosūta vecākiem informāciju par izglītojamā uzvedību un nepieciešamo vecāku sadarbību ar izglītības iestādi.

 40.  Ja pēc šo noteikumu [39.4. apakšpunktā](https://likumi.lv/ta/id/344779-kartiba-kada-nodrosinama-izglitojamo-profilaktiska-veselibas-aprupe-pirma-palidziba-un-drosiba-izglitibas-iestades#p11.4) minētajā atbalsta plānā ietverto atbalsta pasākumu īstenošanas izglītojamā uzvedībā nav uzlabojumu vai vecāki nesadarbojas ar izglītības iestādi:

40.1. direktors sadarbībā ar direktora vietnieci izglītības jomā un sociālo pedagogu nodrošina šīs informācijas nosūtīšanu pašvaldībai, kuras administratīvajā teritorijā deklarēta izglītojamā dzīvesvieta;

 40.2. ja  nepieciešams, nodrošina izglītojamajam individuālā izglītības programmas apguves plāna izstrādi un īstenošanu citā telpā vai citā laikā izglītības iestādes pedagoga klātbūtnē vai attālinātās mācības atbilstoši normatīvajam aktam par attālināto mācību organizēšanas un īstenošanas kārtību līdz konkrētā gadījuma izskatīšanai, bet ne ilgāk kā vienu mēnesi.

40.3. par pieņemto lēmumu direktors nekavējoties informē vecākus un dibinātāju (izņemot valsts dibinātu izglītības iestādi, kas informē ministriju, kuras padotībā tā atrodas). Ja konkrētā gadījuma izskatīšana šo noteikumu 39. punktā noteiktajā kārtībā turpinās ilgāk par vienu mēnesi, direktors, ja nepieciešams, nodrošina iepriekš izstrādātā individuālā izglītības programmas apguves plāna aktualizēšanu un tā īstenošanu kādā no minētajiem veidiem, bet ne ilgāk kā vienu mēnesi.

41. Ja saņemta šo noteikumu 39. punktā minētā informācija, konkrētā gadījuma izskatīšana notiek normatīvajā aktā par institūciju sadarbību bērnu tiesību aizsardzībā noteiktajā kārtībā.

42.  Ja direktora rīcībā ir informācija, kuras dēļ nav pieļaujama nepilngadīga izglītojamā atrašanās ar saviem klasesbiedriem vai arī ar citiem izglītības iestādes izglītojamiem vai darbiniekiem:

42.1. direktors nodrošina izglītojamajam individuālā izglītības programmas apguves plāna izstrādi un īstenošanu citā telpā vai citā laikā izglītības iestādes pedagoga klātbūtnē vai attālinātās mācības atbilstoši normatīvajam aktam par attālināto mācību organizēšanas un īstenošanas kārtību uz laiku, bet ne ilgāk kā vienu mēnesi.

42.2. par pieņemto lēmumu direktors nekavējoties informē vecākus un dibinātāju.

42.3. ja tas nepieciešams izglītības iestādes izglītojamo vai darbinieku drošībai, direktors var lemt par iepriekš izstrādātā individuālā izglītības programmas apguves plāna aktualizēšanu un tā īstenošanu kādā no minētajiem veidiem, bet ne ilgāk kā vienu mēnesi.

43. Ja izglītības iestāde konstatē, ka izglītojamais iegādājies, ienesis, lietojis, glabājis, izplatījis vai pamudinājis lietot izglītības iestādē, tās teritorijā vai izglītības iestādes organizētajos vai atbalstītajos pasākumos atkarību izraisošas vielas, vadītājs vai viņa pilnvarota persona papildus šo noteikumu [32.2.](https://likumi.lv/ta/id/344779#p6.7) un [37.13.](https://likumi.lv/ta/id/344779#p9.13) apakšpunktā minētajām darbībām nodrošina:

43.1. pārrunas ar izglītojamo, piesaistot sociālo pedagogu

43.2. konkrētā gadījuma un tā risināšanas gaitas dokumentēšanu, atzīmējot visas darbības, iesaistītās personas un institūcijas;

43.3. izglītojamā motivācijas noskaidrošanu un pārmaiņu veicināšanu viņa uzvedībā.

**5. Drošības noteikumi un izglītojamo iepazīstināšana ar tiem**

44. Atbilstoši izglītības iestādes vajadzībām, tās atrašanās vietai un citiem apstākļiem izglītības iestādē ir izstrādāti Izglītojamo drošības noteikumi.

45.   Izglītojamo drošības noteikumi nosaka:

45.1. drošību telpās, kurās ir iekārtas un vielas, kas var apdraudēt izglītojamo drošību un veselību (pielikums Nr. 1);

45.2. ugunsdrošību un elektrodrošību (pielikums Nr. 2);

45.3. pirmās palīdzības sniegšanu (pielikums Nr. 3);

45.4. drošību mācību laikā un to starplaikos (pielikums Nr. 4);

45.5. drošību izglītības iestādes organizētajos vai atbalstītajos pasākumos (pielikums Nr. 5);

45.6. drošību attālināto mācību laikā (pielikums Nr. 6);

45.7. rīcību situācijās, kuras iepriekš nevar paredzēt (piemēram, ja izcēlies ugunsgrēks, telpās jūtama gāzes smaka, plūdi, izglītības iestādei izteikti spridzināšanas draudi) (pielikums Nr. 7);

45.8. ceļu satiksmes drošību (pielikums Nr. 8);

45.9. drošību uz ūdens un ledus (pielikums Nr. 9);

45.10. izglītojamo higiēnu un mācību darba higiēnu (pielikums Nr. 10);

45.11. drošību, veicot praktiskos un laboratorijas darbus (pielikums Nr. 11);

45.12. drošības noteikumus izglītības iestādes organizētajos pasākumos, tostarp ekskursijās un pārgājienos (pielikums Nr. 12);

45.13. drošības noteikumus sporta sacensībās un nodarbībās (pielikums Nr. 13).

46. Izglītojamo drošības instruktāžas, kuras ir minētas 44. punkta apakšpunktos, veic klases audzinātājs vai mācību priekšmetu skolotājs, vai pasākuma organizētājs.

47. Izglītojamos ar iekšējās kārtības noteikumiem un attālināto mācību organizēšanas kārtību iepazīstina ne vēlāk kā triju nedēļu laikā pēc katra mācību gada sākuma un katru reizi pirms tādu darbību uzsākšanas, kuras var apdraudēt izglītojamo drošību un veselību.

48. Izglītojamie, izņemot pirmsskolas vecuma bērnus, atbilstoši spējām un prasmēm, iepazīšanos ar iekšējās kārtības noteikumiem, drošības noteikumiem un attālināto mācību organizēšanas kārtību apliecina ar parakstu un datumu klases instruktāžas lapā.

**6. Izglītības iestādes pasākumu organizēšana un atbalstīšana**

49. Ne vēlāk kā piecas darba dienas pirms pasākuma organizēšanas vai atbalstīšanas atbildīgais pedagogs rakstiski saskaņo ar direktoru pasākuma norisi vai dalību pasākumā un pārliecinās par pasākuma atbilstību:

49.1. normatīvajos aktos (tostarp valsts izglītības standartos, valsts pirmsskolas izglītības vadlīnijās un valsts izglītojamo audzināšanas vadlīnijās) noteiktajam regulējumam;

49.2. izglītības iestādes darbības mērķim un uzdevumiem;

49.3. izglītības iestādē īstenotajām izglītības programmām;

49.4. izglītības iestādes darba plānam;

49.5. izglītojamo attīstības vecumposma īpatnībām.

50. Ne vēlāk kā piecas darba dienas pirms došanās uz pasākumu ārpus izglītības iestādes atbildīgais pedagogs iesniedz direktoram saskaņošanai rakstisku informāciju, kurā norādīts šā pasākuma mērķis, maršruts, ilgums, dalībnieku saraksts, vecums, pārvietošanās veids, nakšņošanas vieta (ja attiecināms) un saziņas iespējas ar atbildīgo pedagogu, kā arī pārliecinās par pasākuma atbilstību šo noteikumu 51.punktā minētajām prasībām.

51. Šo noteikumu 50. punktā  minēto došanos uz pasākumu ārpus izglītības iestādes līdz 30 pirmsskolas un skolas vecuma bērniem vienā grupā organizē ne mazāk kā divu izglītības iestādē nodarbināto pieaugušo pavadībā, no kuriem viens ir atbildīgais pedagogs.

52. Atbildīgais pedagogs:

52.1. nodrošina drošības noteikumu ievērošanu;

52.2. nodrošina šo noteikumu 32.2. apakšpunktā minētās darbības izpildi;

52.3. par nelaimes gadījumu iespējami īsā laikā informē direktoru un cietušā nepilngadīgā izglītojamā vecākus;

52.4. bīstamā situācijā pārtrauc atrašanos pasākumā ārpus izglītības iestādes un informē par to direktoru;

52.5. ne vēlāk kā trīs darba dienas pirms došanās uz pasākumu ārpus izglītības iestādes sniedz nepilngadīga izglītojamā vecākiem šo noteikumu 52. punktā minēto informāciju.

53. Nepilngadīgā izglītojamā vecāki vai pilngadīgais izglītojamais rakstveidā informē atbildīgo pedagogu par veselības traucējumiem vai īpatnībām, ja viņam nepieciešama īpaša uzmanība, kā arī par saziņas iespējām ar vecākiem (izņemot pilngadīgu izglītojamo), norādot kontakttālruni.

54. Ja pasākumu kopīgi organizē vairākas izglītības iestādes, tās savstarpēji vienojas par vienu pedagogu, kas ir atbildīgs par pasākuma norisi.

1. **Izglītojamo tiesības**

55. Izglītojamajiem ir tiesības iegūt kvalitatīvu pamatizglītību, kā arī piedalīties ārpusstundu aktivitātēs, interešu izglītības programmās un visos citos izglītības iestādes organizētajos pasākumos.

56. Izglītojamajiem ir tiesības uz netraucētu mācību stundu un izvēlēto ārpusstundu nodarbību procesu.

57. Izglītojamie ir tiesīgi izmantot visus resursus izglītības iegūšanai, tajā skaitā izglītības iestādes telpas, bibliotēku, citas informācijas krātuves un mācību līdzekļus. Mācību gada laikā pēc mācību priekšmetu stundām izglītojamajiem ir tiesības izmantot izglītības iestādes internetu mācību un komunikācijas nolūkos, lai veicinātu integrēšanos moderno saziņas līdzekļu vidē.

1. Izglītojamajiem ir tiesības saņemt no pedagogiem motivētu savu zināšanu novērtējumu un savlaicīgu informāciju par pārbaudes darbiem un citiem ar izglītības procesu saistītiem jautājumiem.
2. Izglītojamajiem ir tiesības nodarboties ar pētniecisko darbu, saņemot nepieciešamos paskaidrojumus, konsultācijas un atbalstu no izglītības iestādes vadības un pedagogiem pētnieciskā darba gaitā.
3. Saņemt pedagogu konsultācijas mācību priekšmetos.
4. Izglītojamie ir tiesīgi brīvi izteikt un aizstāvēt savas domas un uzskatus, neaizskarot citu personu cieņu un godu.
5. Piedalīties izglītojamo pašpārvaldes darbā, izteikt savus ierosinājumus izglītības iestādes dzīves un darba uzlabošanā.
6. Pārstāvēt izglītības iestādi dažāda mēroga pasākumos, konkursos, olimpiādēs, sacensībās.
7. Izglītojamajiem ir tiesības uz dzīvībai un veselībai drošiem apstākļiem skolā un tās organizētajos pasākumos.
8. Izglītojamie ir tiesīgi saņemt bezmaksas profilaktisko veselības aprūpi un neatliekamo medicīnisko palīdzību normatīvajos aktos noteiktajā apmērā.
9. Nepieciešamības gadījumā izglītojamajiem, viņu vecākiem un pedagogiem ir tiesības vērsties pie skolas atbalsta personāla: speciālā pedagoga, sociālā pedagoga, psihologa vai logopēda.

**8. Izglītojamo pienākumi**

1. Apgūt pamatizglītības programmu atbilstoši savām spējām.
2. Ievērot izglītības iestādes nolikumu un iekšējās kārtības noteikumus un ar savu rīcību neapkaunot izglītības iestādi. Uzņemties personīgu atbildību par mācībām un uzvedību.
3. Ar cieņu izturēties pret valsti un sabiedrību, valsts un izglītības iestādes simboliku un atribūtiku.
4. Veidot un atbalstīt izglītības iestādes tradīcijas, aktīvi piedalīties interešu izglītībā, pasākumos, pārstāvēt izglītības iestādi mācību priekšmetu olimpiādēs, skatēs, konkursos un sporta sacensībās.
5. Ievērot pedagogu, izglītojamo un citu personu tiesības un intereses. Nepieļaut emocionālu un fizisku vardarbību.
6. Ievērot pārējo izglītojamo tiesības uz netraucētu izglītības ieguvi.
7. Būt pieklājīgiem saskarsmē ar citiem izglītojamajiem, darbiniekiem un izglītības iestādes apmeklētājiem.
8. Izpildīt izglītības iestādes darbinieku likumīgās prasības.
9. Nekavējoties informēt izglītības iestādes darbiniekus, ja izglītojamais kādas personas darbībā saskata draudus savai vai citu personu drošībai.
10. Saudzīgi izturēties pret izglītības iestādes īpašumu, un, ja izglītojamais ar savu rīcību nodarījis materiālos zaudējumus, atlīdzināt tos.
11. Ievērot tīrību un sanitāri higiēniskās prasības visās izglītības iestādes telpās un teritorijā.
12. Rūpēties par savu veselību, ievērot personīgo higiēnu.
13. Ievērot ugunsdrošības un drošības tehnikas noteikumus mācību priekšmetu kabinetos, sporta nodarbībās un sacensībās. Ievērot drošības noteikumus un ceļu satiksmes noteikumus ekskursijās, pārgājienos.
14. Par ugunsgrēku vai citu negadījumu nekavējoties ziņot izglītības iestādes darbiniekiem un izpildīt viņu norādījumus. Uguns trauksmes gadījumā izglītojamajiem jāatstāj izglītības iestādes telpas, rīkojoties atbilstoši evakuācijas plāniem un pieaugušo norādījumiem.
15. Precīzi izpildīt noteiktās prasības ārkārtas situācijās.
16. Apmeklēt visas mācību priekšmetu stundu sarakstā paredzētās mācību priekšmetu stundas.
17. Noteikumi rīcībai izglītojamā neierašanās gadījumā izglītības iestādē:

83.1. ja izglītojamais nevar ierasties izglītības iestādē, viņa vecāki vai aizbildņi par to līdz plkst. 9:00 informē klases audzinātāju, zvanot, nosūtot īsziņu;

83.2. vecāki vai likumiskais pārstāvis piesaka izglītojamā kavējumu E - klases elektroniskajā žurnālā.

1. Ja zināms, ka izglītojamais kavēs izglītības iestādi (slimības, ģimenes apstākļu vai citu iemeslu dēļ) vairākas dienas, vecākiem/ aizbildņiem kavējuma pieteikumā jānorāda datums, kad bērns varētu atgriezties izglītības iestādē.
2. Ja izglītojamajam veselības stāvokļa dēļ nepieciešams atstāt izglītības iestādi mācību priekšmetu stundu laikā, par to jāinformē klases audzinātājs un/vai administrācijas pārstāvis. Citos gadījumos izglītojamo no mācību priekšmetu stundām atbrīvot var tikai pēc vecāku rakstiska vai mutiska lūguma.
3. Vecāku pieteikums par kavējumu iemeslu līdz 3 dienām drīkst būt ne biežāk kā 4 reizes semestrī, vai jāuzrāda ārsta zīme par 4 un vairāk kavētām dienām.
4. Ja izglītojamais ir neattaisnoti kavējis 10 mācību priekšmetu stundas, sociālais pedagogs par kavētajām stundām sazinās ar izglītojamā vecākiem vai likumiskajiem pārstāvjiem. Par 20 un vairāk mācību priekšmetu stundu kavējumu semestrī, izglītības iestāde informē Ogres novada pašvaldības Izglītības pārvaldi.
5. Ja izglītojamais piedalās izglītības iestādes organizētajos pasākumos (olimpiādēs, konkursos, sacensībās u. c.) mācību priekšmetu stundas tiek attaisnotas.
6. Klašu audzinātāju ierakstus liecībā apstiprina direktora paraksts liecībā.

**9. Izglītojamo darba organizācija un saistītie noteikumi**

1. Izglītojamie izglītības iestādē ierodas tīrā un kārtīgā apģērbā, kas atbilst vispārpieņemtajām lietišķā stila normām un nerada apstākļus traumām.
2. Apģērba valkāšanas noteikumi:
	1. nenēsā apģērbu ar atkailinātiem pleciem, dziļu dekoltē un atsegtu vēderu;
	2. svārkiem, šortiem un kleitām jābūt pieklājīgā garumā.
3. Siltajā laika periodā izglītojamajiem atļauts nēsāt šortus, kuru garums nav īsāks par 5 cm virs ceļgala.
4. Ierodoties izglītības iestādē, virsdrēbes jāatstāj garderobē. Visiem izglītojamajiem jābūt maiņas apaviem. Telpās nenēsā cepures un kapuces.
5. Sporta stundās jāierodas sportošanai paredzētā apģērbā, atbilstošam laikapstākļiem. Pēc nodarbības sporta apģērbs obligāti jānomaina.
6. Izglītojamā apģērbs nedrīkst reklamēt vardarbību, narkotikas, smēķēšanu un alkoholu.
7. Matu sakārtojumam jāatbilst higiēnas prasībām un tas nedrīkst traucēt mācību procesu.
8. Svētku dienās izglītojamie izglītības iestādē ierodas svinīgā apģērbā.
9. Izglītojamie ir atbildīgi par savas mācību vietas, izglītības iestādes inventāra un telpu saglabāšanu, tīrību un kārtību. Ja kāds inventāra priekšmets ir nozudis vai sabojāts, izglītojamie nekavējoties par to informē savu klases audzinātāju vai citu pedagogu. Ja inventārs ir sabojāts vai zudis izglītojamo rīcības rezultātā, izglītojamie personīgi vai ar vecāku palīdzību novērš kaitējuma sekas, vai atlīdzina zaudējuma vērtību.
10. Izglītojamie savus mobilos tālruņus nodod pirmās mācību priekšmetu stundas skolotājam, kurš tos noglabā skolotāju istabā. Beidzoties pēdējai mācību priekšmetu stundai, izglītojamie savus mobilos tālruņus saņem atpakaļ, tos izsniedz skolotājs, pie kura ir notikusi pēdējā mācību priekšmetu stunda. Mācību priekšmetu stundu laikā nedrīkst lietot citus elektroniskās saziņas līdzekļus, mūzikas atskaņošanas ierīces, ja tas nav saistīts ar mācību procesu. Ja izglītojamais, pirmajā mācību priekšmetu stundā skolotājam nenodod mobilo tālruni, skolotājs to ir tiesīgs atņemt un nodot glabāšanā izglītības iestādes direktoram vai direktora vietniekam izglītības jomā, līdz brīdim, kad mobilais tālrunis tiek atdots izglītojamā vecākiem.
11. Starpbrīdī izglītojamie pārvietojas uz gaiteni, kurā notiks nākamā mācību priekšmetu stunda.
12. Izglītojamie izglītības iestādes telpās un teritorijā pārvietojas uzmanīgi, lai neradītu traumas sev un apkārtējiem.
13. Izglītojamajiem bez vajadzības nav atļauts uzturēties tualetēs un kāpnēs, kā arī gaiteņos, kur nenotiek mācību priekšmetu stundas.
14. Izglītības iestādes galvenais komunikācijas avots ir E - klase:
	1. E - klases dienasgrāmata un E - klases pasts.;
	2. Izglītojamajiem, vecākiem vai likumiskajiem pārstāvjiem ir pienākums aplūkot E -klases dienasgrāmatu vismaz reizi nedēļā.
	3. Ja izglītojamie pārkāpj noteikumus, pedagogs, klases audzinātājs vai vadības pārstāvis var veikt ierakstu E - klasē, kur informē viņu vecākus par radušos situāciju.
15. Izglītojamie apmeklē visas mācību priekšmetu stundas saskaņā ar mācību priekšmetu stundu sarakstu, kā arī patstāvīgi seko mācību priekšmetu stundu izmaiņām.
16. 1. - 3. klašu izglītojamajiem informāciju par mācību priekšmetu stundu izmaiņām sniedz klašu audzinātāji.
17. Mācību priekšmetu stundās izglītojamie apzinīgi mācās un aktīvi piedalās mācību procesā, izpilda pedagogu norādījumus un uzdevumus, netraucē pārējiem izglītojamajiem un pedagogam.
18. Mācību priekšmetu stundu laikā ir aizliegts ēst, košļāt košļājamo gumiju, bez pedagoga atļaujas pārvietoties pa klasi un atstāt to.
19. Pēc mācību priekšmetu stundu beigām izglītojamie dodas mājās, izņemot gadījumus, ja ir paredzētas konsultācijas, nodarbības pagarinātajā dienas grupā, interešu izglītības pulciņi, ārpusstundu pasākumi, tiek apmeklēta bibliotēka vai datorkabinets, gaidīts izglītojamo autobuss.

**10. Uzvedības noteikumi, izmantojot izglītojamo autobusu**

1. Gaidot izglītojamo autobusu, izglītojamie uzturas izglītības iestādes telpās vai tās teritorijā. Nedrīkst atrasties uz ceļa.
2. Iekāpjot autobusā, jāievēro drošība un pieklājība.
3. Brauciena laikā jāievēro kārtība un drošības noteikumi, aizliegts staigāt un skraidīt pa autobusa salonu, novērst šofera uzmanību ar klaigāšanu un trokšņošanu. Jāievēro šofera rīkojumi un aizrādījumi. Aizliegts bojāt un piegružot autobusa salonu.

**11. Izglītojamo drošība un tiesību aizsardzība**

112. Izglītojamajiem jāzina un jāievēro ceļu satiksmes, ugunsdrošības un drošības tehnikas noteikumi.

113. Izglītojamie nedrīkst rīkoties ar izglītības iestādē esošajām elektroierīcēm bez pieaugušo klātbūtnes.

114. Izglītības iestādē un tās teritorijā nedrīkst lietot, realizēt, iegādāties un glabāt alkoholu, cigaretes (elektroniskās cigaretes), narkotiskās un citas apreibinošās vielas, gāzes baloniņus un pistoles, šaujamieročus, aukstos ieročus. Nedrīkst ierasties alkohola un citu apreibinošo vielu reibumā.

1. Izglītojamajiem aizliegts ienest izglītības iestādē priekšmetus, materiālus, vielas, kas apdraud dzīvību, veselību vai nav nepieciešamas mācību procesā. Aizliegts spēlēt kārtis un citas azartspēles.
2. Izglītojamajiem izglītības iestādē ir aizliegts:
	1. patvaļīgi atstāt telpas un teritoriju mācību priekšmetu stundu un nodarbību laikā;
	2. atteikties izpildīt darbinieku likumīgās prasības;
	3. spēlēt spēles, lai gūtu materiālu vai citu labumu;
	4. lietot necenzētus vārdus;
	5. bojāt svešu mantu;
	6. satikties ar nepiederošām personām, saņemt no tām vai nodot dažādus priekšmetus, produktus, vielas;
	7. bez darbinieku atļaujas izvietot telpās plakātus, attēlus un fotogrāfijas.
3. Izglītojamajiem aizliegts pieļaut tādu rīcību, kas varētu radīt draudus paša un citu cilvēku veselībai un drošībai.
4. Emocionālās un fiziskās vardarbības vai citu draudu savai un citu personu drošībai gadījumos izglītojamo pienākums ir nepiekrist draudu izraisītāja rīcībai, nekavējoties saukt palīgā darbiniekus, lūgt palīdzību saviem vecākiem.
5. Vardarbības novēršanu skolā detalizētāk nosaka „Kārtība par vadītāja un pedagogu rīcību, ja tiek konstatēta fiziska vai emocionāla vardarbība pret izglītojamo”, kas ir šo noteikumu neatņemama sastāvdaļa, un ar tiem iepazīstina tāpat, kā ar šiem noteikumiem.
6. Apmeklētāji, tajā skaitā izglītojamo vecāki, ierodoties izglītības iestādē, informē dežūrapkopēju par apmeklējuma mērķi. Izglītojamo vecāki un citi apmeklētāji sagaida izglītojamos un darbiniekus 1. stāva gaitenī, netraucējot mācību procesu.
7. Izglītojamajiem ir atļauts uzaicināt nepiederošas personas, vizīti saskaņojot ar direktoru vai direktora vietnieku izglītības jomā.
8. Izglītojamie tiek iepazīstināti ar drošības instruktāžām, kas minētas šo noteikumu 44. punkta apakšpunktos.
	1. Izglītojamo iepazīstināšanu ar šiem dokumentiem reģistrē klases instrukcijas lapā, ko izdrukā no „E – klase”.
	2. Izglītojamais atbilstoši spējām un prasmēm to apliecina ar ierakstu „iepazinos”, norādot datumu un parakstu.
9. Ārkārtas situācijās, atskanot trauksmes signālam (trīs gari zvani vai gari trīs citi signāli, vai mutisks dežūrējošā darbinieka paziņojums par evakuāciju), tiek veikta izglītojamo evakuācija saskaņā ar noteikumiem par rīcību ekstremālās situācijās, izglītojamie izpilda atbildīgā pedagoga norādījumus vai rīkojas atbilstoši direktora apstiprinātam evakuācijas plānam.
10. Par darbinieku maldināšanu par ekstremālām situācijām izglītojamie atbild normatīvajos aktos noteiktajā kārtībā.
11. Saslimšanas gadījumā (izglītojamais jūtas slims, ir guvis traumu, atrodoties skolā), obligāti jāinformē skolotājs vai klases audzinātājs un vecāki, dežūrapkopēja. Pirmās palīdzības aptieciņa atrodas skolotāju istabā, dežūrtelpā un pie sporta skolotājas. Nepieciešamības gadījumā jāvēršas pie ģimenes ārsta palīdzes Indras Dreiskas, Inetas Pokules ģimenes ārsta praksē.
12. Sociālās vai psiholoģiskās palīdzības nepieciešamības gadījumos izglītojamajiem jāvēršas pie klašu audzinātājiem, atbalsta personāla vai direktora.
13. Izglītības iestāde ir tiesīga ierobežot izglītojamo tiesības uz privātīpašuma neaizskaramību gadījumos, ja tas apdraud paša izglītojamā intereses, citu izglītojamo, pedagogu, vadības un apmeklētāju tiesības, kā arī izglītības procesu, mantu, vai kā citādi saistīts ar tiesību pārkāpumu (pamatojums: Satversmes 105. pants, Izglītības likuma 54. pants un Bērnu tiesību aizsardzības likuma 22. un 23. pants).
14. Izglītības iestādes pienākums ir novērst pārkāpumu vai jebkuru tā rašanās iespējamību, izglītojamajiem labprātīgi novēršot to, kā arī lemt par nepieciešamību ziņot pašvaldības pārstāvjiem (bāriņtiesa, policija) un izglītojamā vecākiem situācijas noregulēšanai, ja pārkāpums (vai pamatotas aizdomas par pārkāpumu) netiek labprātīgi novērstas no izglītojamā puses.

129. Izglītības iestādes teritorijā un gaiteņos tiek veikta videonovērošana. Videonovērošanas mērķis ir personu drošības un mantas aizsardzība un prettiesisku nodarījumu novēršana un atklāšana.

**12. Atbildība par noteikumu pārkāpumiem**

130. Par noteikumu pārkāpšanu izglītojamajiem ir piemērojami disciplinārsodi. Piemēroto disciplinārsodu tiesiskā būtība ir pielīdzināma konstatētajam izglītojamā likumisko pienākumu pārkāpumam, kura sekas tiek noteiktas saskaņā ar Ministru Kabineta noteikumiem par kārtību, kādā izglītojamie tiek uzņemti vispārējās izglītības iestādēs un atskaitīti no tām, un obligātajām prasībām pārcelšanai uz nākamo klasi.

1. Atkarībā no pārkāpuma rakstura un sistemātiskuma sodi par noteikumu neievērošanu var būt:

131.1. mutisks aizrādījums, individuālas pārrunas, individuālās sarunas E – klasē;

131.2. rakstiska piezīme E – klases dienasgrāmatā;

131.3. paskaidrojums;

131.4. pārrunas ar klases audzinātāju, sociālo pedagogu;

131.5. vecāku izsaukšana uz pārrunām;

131.6. direktora rīkojums ar brīdinājumu vai rājienu;

131.7. pārkāpuma izskatīšana pedagoģiskās padomes sēdē;

131.8. ziņojums pašvaldības administratīvajai komisijai vai policijai;

131.9. izglītības programmas apguve citā telpā pedagoga klātbūtnē. Izglītības programmas apguve citā telpā var ilgt ne ilgāk kā līdz attiecīgās dienas beigām;

131.10. Individuālā mācību plāna izstrāde un īstenošana, šo noteikumu 39.4. punktam.

1. Gadījumos, kad ir aizdomas par narkotisko, psihotropo, toksisko vielu un alkohola lietošanu, direktors ziņo izglītojamo vecākiem, nepieciešamības gadījumā ātrajai medicīniskajai palīdzībai.
2. Gadījumos, kad ir aizdomas par pielietoto vardarbību, administratīvi vai krimināli sodāmiem pārkāpumiem, direktors nekavējoties ziņo tiesībsargājošajām iestādēm.
3. Gadījumos, kad izglītojamā darbība ir radījusi konfliktsituāciju klasē un negatīvi ietekmē klases emocionāli psiholoģisko fonu, vai par īpaši rupjiem pārkāpumiem, kas aizskar citu personu pamattiesības uz dzīvību, veselību, privātuma neaizskaramību u. tml., direktors rīkojas saskaņā ar normatīvajos aktos noteikto kārtību par direktora rīcību gadījumos, kad izglītojamais apdraud savu vai citu personu drošību, veselību un dzīvību.
4. Izglītības iestādē izglītojamā mācību darba un uzvedības problēmas tiek risinātas atbilstoši izstrādātajai kārtībai “Kārtība darbā ar izglītojamā mācību darba un uzvedības problēmām Lēdmanes pamatskolā” (Pielikumam Nr. 1).
5. **Noslēguma jautājumi**
6. Iekšējās kārtības noteikumi izstrādāti 2024. gada 26. augusta Pedagoģiskās padomes sēdē.

137. Ar šo noteikumu stāšanos spēkā atzīt par spēku zaudējušiem 2023. gada 1. septembrī apstiprinātos Lēdmanes pamatskolas iekšējās kārtības noteikumus.

Direktore D. Mārtiņa

PIELIKUMS Nr.1

02.09.2024. “Iekšējās kārtības noteikumiem” Nr. 1 – 6/ 3

**Kārtība darbā ar izglītojamā mācību darba un uzvedības problēmām Lēdmanes pamatskolā**

|  |  |  |
| --- | --- | --- |
| **NODARĪJUMS** | **RĪCĪBA** | **REZULTĀTS** |
| ***Mācību procesa traucēšana un cita veida darbība, kas nesekmē darbu izglītības iestādē*** | Mācību priekšmeta skolotājs pie 3 aizrādījumiem (mācību stundas laikā) veic pierakstu uzvedības žurnālā.\*Nepieciešamības gadījumā veic individuālās pārrunas ar izglītojamo un to fiksē “E - klase”. | Uzvedība tiek fiksēta “E - klase”.Saruna fiksēta “E – klase” - “Žurnāla pielikumi” - “Individuālas sarunas ar vecākiem un skolēniem”. |
|  | Mācību priekšmeta skolotājs informē klases audzinātāju. Klases audzinātājs veic sarunu ar problēmā iesaistīto izglītojamo (vismaz 3 negatīvi uzvedības ieraksti “E – klase”). | Saruna fiksētas “E – klase” -“Žurnāla pielikumi”- “Individuālas sarunas ar vecākiem un skolēniem”. |
|  | Klases audzinātājs informē izglītojamā vecākus. | Saruna pa tālruni, klātienē vai īsziņa. Saruna fiksēta “E – klase” - “Žurnāla pielikumi”- “Individuālas sarunas ar vecākiem un skolēniem”. |
|  | Nepieciešamības gadījumā klases audzinātājs vēršas pēc palīdzības pie atbalsta personāla – sociālā pedagoga. | 1. Klases audzinātājs izklāsta situāciju, sociālais pedagogs to fiksē sarunu protokolā.2. Sociālais pedagogs veic sarunu ar izglītojamo, uzliek uzvedības kontroli uz noteiktu termiņu.3. Nepieciešamības gadījumā socialais pedagogs veic pārrunas ar vecākiem un/vai klases audzinātāju.4. Sarunas fiksē sarunu protokolos. |
|  | Atbalsta personāla, administrācijas (izglītības iestādes direktors (turpmāk – direktors) un direktora vietnieks izglītības jomā) un/ vai klases audzinātāja/ priekšmeta skolotāja sanāksme (direktors un direktora vietnieks izglītības jomā) pēc nepieciešamības. | Sanāksme fiksēta sarunu protokolā. Vecāku informēšana par pieņemto lēmumu. |
|  | Atbalsta personāla, administrācijas (direktors un vietnieks izglītības jomā) un/ vai klases audzinātāja/ priekšmeta skolotāja, izglītojamā un viņa vecāku sanāksme. | Sanāksme fiksēta sarunu protokolā. |
|  | Starpinstitucionālā sanāksme | Sanāksme fiksēta protokolā. |
|  | Nepieciešamības gadījumā speciālistu konsultācijas (BTAI Konsultatīvās nodaļas speciālisti, psihologs, pedagoģiski – medicīniskā komisija u. c. | 1. Vecāki izglītojamo ved pie speciālistiem. Ja nepieciešams, tiek piesaistīts sociālā dienesta atbalsts. 2. Vecāki iesniedz speciālistu atzinumu kopijas izglītības iestādei (darba turpināšanai ar izglītojamo izglītības iestādē). |
|  | Turpinās darbs ar izglītojamo pēc speciālistu saņemtajiem ieteikumiem. |  |
| ***Izglītības iestādes un/ vai personu mantas bojāšana, piesavināšanās*** | 1. Persona, kura uzzina par šo faktu (pedagogs vai cits izglītības iestādes darbinieks) ziņo izglītības iestādes administrācijai, pieņem mutiskus paskaidrojumus no iesaistītajiem, klases audzinātājs vai sociālais pedagogs ziņo izglītojamā likumiskajiem pārstāvjiem. 2. Izglītības iestādes administrācija un likumiskie pārstāvji vienojas par izdarītā kaitējuma seku likvidēšanu. Ja vienošanās nav panākta, Izglītības iestādes administrācija ziņo policijai. | 1. Rakstiski paskaidrojumi no iesaistītajiem. Sarunu fiksē “E –klase” - “Žurnāla pielikumi” – “Individuālas sarunas ar vecākiem un skolēniem”; klases lietā.2. Vecāku informēšana. Sarunu fiksē “E – klase” - “Žurnāla pielikumi” – “Individuālas sarunas ar vecākiem un skolēniem”. 3. Izglītības iestādes inventāra bojāšanas gadījumā tiek sastādīts akts par mantas bojājumu un radīto materiālo zaudējumu. 4. Sastāda sarunu protokolu.5. Iesniegums policijai, ja neizdodas vienoties par seku likvidāciju. |
| ***Fiziska, emocionāla vardarbība*** | 1. Izglītības iestādes darbinieks pārtrauc vardarbību, uzklausa izglītojamo viedokli par notikušo un iespējami īsā laikā tiek informēts direktors, direktors par situāciju informē klases audzinātāju vai sociālo pedagogu.
2. Ārkārtas situācijā nekavējoties tiek veikta saziņa ar vecākiem un ātrās neatliekamās medicīniskās palīdzības dienestu un/ vai policiju. Klases audzinātājs un/ vai sociālais pedagogs sniedz nepieciešamo atbalstu, pieņem paskaidrojumus, informē direktoru un izglītojamo likumiskos pārstāvjus.

3. Direktors nodrošina izglītojamajam, kurš apdraud savu vai citu personu drošību, veselību vai dzīvību, mācības citā telpā cita pedagoga klātbūtnē.  | 1. Fiziskas vardarbības gadījumā ārsta palīga piesaistīšana – apsekošana, miesas bojājumu fiksēšana (nepieciešamības gadījumā ātrās neatliekamās medicīniskās palīdzības izsaukšana). 2. Pieņem rakstiskus paskaidrojumus no vardarbībā iesaistītajiem. 3. Vecāku informēšana. Sarunu fiksē “E – klase” - “Žurnāla pielikumi”. Sociālais pedagogs organizē kopīgu tikšanos ar iesaistītajām pusēm (izglītojamajiem un viņu likumīgajiem pārstāvjiem, klases audzinātāju). Izvērtējot situāciju, nepieciešamības gadījumā informē novada sociālo dienestu vai bāriņtiesu. Turpinās preventīvs darbs, lai mazinātu konflikta sekas. |
| ***Seksuāla vardarbība*** | Izglītības iestādes darbiniekam, konstatējot vai pastāvot aizdomām par šo vardarbības gadījumu, nekavējoties jāinformē direktors. | Sociālais pedagogs sagatavo ziņojumu bāriņtiesai, sociālajam dienestam un policijai. Nepieciešamības gadījumā izsauc neatliekamās medicīniskās palīdzības dienestu. |
| ***Smēķēšana izglītības iestādes teritorijā*** | 1. Izglītības iestādes darbinieks pārtrauc nelikumīgo darbību veikšanu. 1.1. Pieņem rakstiskus paskaidrojumus no iesaistītajām personām. 1.2. Veic audzinoša rakstura pārrunas.1.3. Informē klases audzinātāju. 2. Pie atkārtota gadījuma, kad izglītojamais turpina smēķēt skolas teritorijā, tiek ziņots, sociālajam pedagogam, vecākiem, informēts direktors. Sociālā pedagoga individuāls darbs ar izglītojamo. 3. Ja šāda rakstura pārkāpumi turpinās, materiāls tiek gatavots nosūtīšanai policijai. | 1. Pārtraucam nelikumīgo darbību. 2. Darbinieks, kurš konstatē pārkāpumu, pieņem no izglītojamā rakstisku paskaidrojumu. 3. Darbinieks, kurš konstatē pārkāpumu, veic ar izglītojamo audzinoša rakstura pārrunas. Ja pārkāpumu konstatē izglītības iestādes tehniskie darbinieki, pārrunas veic klases audzinātājs. Sarunu fiksē “E – klase” - “Žurnāla pielikumi” – “Individuālas sarunas ar vecākiem un skolēniem”. 4. Atkārtotas smēķēšanas gadījumā, tiek veiktas iepriekš minētās darbības, papildus tiek informēts izglītības iestādes sociālais pedagogs, kuram nodod atkārtotā gadījuma materiālus. Sociālā pedagoga individuāls darbs ar izglītojamo. 5. Sociālais pedagogs informē direktoru, izglītojamā vecākus un sagatavo materiālu nosūtīšanai policijai. |
| ***Alkohola un citu apreibinošu vai toksisku vielu glabāšana, lietošana un/vai izplatīšana izglītības iestādes teritorijā*** | 1. Izglītības iestādes darbinieks pārtrauc nelikumīgo darbību veikšanu un lūdz neatļautās vielas nekavējoties nodot izglītības iestādes darbiniekam.
2. Izglītības iestādes darbinieks informē izglītojamā klases audzinātāju, izglītības iestādes sociālo pedagogu, direktoru. Nepieciešamības gadījumā tiek piesaistīts ārsta palīgs, kurš veic izglītojamā veselības stāvokļa novērtēšanu.
3. Informē vecākus, nepieciešamības gadījumā izsauc tos uz izglītības iestādi, ārkārtas gadījumā, informē policiju un izsauc neatliekamo medicīniskās palīdzības dienestu.
4. Ja izglītojamo stāvoklis atļauj, tiek pieņemti rakstiski paskaidrojumi no izglītojamiem.
 | 1.Pārtrauc nelikumīgo darbību veikšanu un konfiscē vielas. 2. Informē izglītojamā klases audzinātāju, izglītības iestādes sociālo pedagogu, direktoru (nekavējoties pa tālruni vai klātienē, vēlāk sastādot arī rakstisku situācijas aprakstu). 3. Ārsta palīgs veic izglītojamā veselības stāvokļa novērtēšanu. 4. Pieņem rakstiskus paskaidrojumus no iesaistītajām personām. 5. Informē vecākus, nepieciešamības gadījumā izsauc vecākus uz skolu. 6. Informē policiju, izsauc neatliekamo medicīniskās palīdzības dienestu. |
| ***Gāzes baloniņu, ieroču (nazis u.c. asi pielāgoti priekšmeti; šaujamieroči) nēsāšana, glabāšana un lietošana izglītības iestādes teritorijā*** | 1. Izglītības iestādes darbinieks, ja iespējams, pārtrauc nelikumīgo darbību veikšanu un konfiscē rīkus. Ja tas nav iespējams, norobežo pārējos izglītojamos no pārkāpuma izdarītāja.2. Ārkārtas situācijā nekavējoties informē direktoru un valsts policiju. 3. Ja iespējams, pieņem rakstiskus paskaidrojumus no iesaistītajām personām.4. Izglītības iestādes darbinieks informē klases audzinātāju, izglītības iestādes sociālo pedagogu. 5. Tiek informēti vecāki. 6. Nepieciešamības gadījumā izsauc neatliekamo medicīniskās palīdzības dienestu. | 1. Pārtrauc nelikumīgo darbību veikšanu un konfiscē rīkus. 2. Pieņem rakstiskus paskaidrojumus no iesaistītajām personām. 3. Informē klases audzinātāju, izglītības iestādes sociālo pedagogu, direktoru. 4. Informē vecākus un policiju, nepieciešamības gadījumā izsauc neatliekamo medicīniskās palīdzības dienestu. |
| ***Neattaisnoti kavējumi*** | 1. Ja izglītojamais bez attaisnojoša iemesla neapmeklē izglītības iestādi, klases audzinātājs mācību dienas laikā sazinās ar vecākiem, lai noskaidrotu neierašanās iemeslus. Ja divu mācību dienu laikā klases audzinātājs nav varējis iegūt informāciju par izglītojamā kavējuma iemeslu, informē sociālo pedagogu, kurš turpina meklēt kontaktus ar izglītojamā vecākiem.
 | 1. Klases audzinātājs sazinās ar izglītojamā vecākiem, iegūst informāciju par kavējuma iemeslu un veic attaisnojošu ierakstu. Sarunu fiksē “E – klase” - “Žurnāla pielikumi” –“Individuālas sarunas ar vecākiem un skolēniem”.

2. Ja klases audzinātājs vairāk kā divas dienas nevar iegūt informāciju no vecākiem, ziņo par situāciju sociālajam pedagogam, sastādot situācijas aprakstu. 3. Sociālais pedagogs turpina meklēt saziņas veidus ar izglītojamā vecākiem (saziņa pa tālruni, tikšanās klātienē). Sarunu fiksē E – klase” - “Žurnāla pielikumi” – “Individuālas sarunas ar vecākiem un skolēniem”. Ja iespējams, tiek sastādīts sarunu protokols. 4. Ja nedēļas laikā neizdodas sazināties ar izglītojamā ģimeni, sociālais pedagogs informē direktoru un pašvaldību.  |